ตร.ท้าชกมาร์ค พิทบูล ยุประชาชนตีตำรวจ 
ผบก.ออกมาเบรก ถึงชนะก็เหมือนแพ้,รองโก้ เดือดใส่เครื่องแบบท้าชก มาร์ค พิทบูล พร้อมประสานโปรโมเตอร์จัดแมตช์พิเศษเพื่อการกุศล หลังคู่กรณีไลฟ์สดเชิญชวนชาวบ้านตีตำรวจที่ตั้งด่านตรวจ ส่วนมาร์ค พิทบูล โพสต์รับคำท้าให้เกียรติเครื่องแบบจะใช้หมัดเท่านั้น ขณะที่ผู้การฯเมืองอุดร เผยการท้าทายไม่ผิดวินัย แต่ไม่เหมาะสม และเตือนสติลูกน้อง ชกชนะก็เหมือนแพ้ ชกแพ้ก็ยิ่งแพ้มากขึ้น แล้วจะทำไปทำไม,กลายเป็นกระแสร้อนแรงในสังคมออนไลน์เมื่อผู้ใช้เฟซบุ๊กชื่อ Pattawee Konwimon ทราบในเวลาต่อมาเป็นของ พ.ต.ท.ปฐวี ก้อนวิมล รอง ผกก.ป.สภ.หนองวัวซอ จ.อุดรธานี โพสต์ภาพของมาร์ค พิทบูล หรือนายณัชพล สุพัฒนะ อายุ 50 ปี เน็ตไอดอล แท็กข้อความส่งไปหานายภุชงค์ หรือหมาน้อย กิจขยัน โปรโมเตอร์จัดมวย จ.อุดรธานี เขียนข้อความระบุว่า พี่หมาน้อยจัดให้ผมหน่อยครับ ไอ้นี่มันอยากชกกะตำรวจ เอาแบบแฟร์ๆถือเป็นการ กีฬา เอาเงินที่ได้จากการจัดไปทำประโยชน์อะไรก็ได้ ถ้าแพ้ผมก็ยอมรับ ถือเป็นการกีฬา ผมแต่งเครื่องแบบต่อยก็ได้ครับ ช่วยกันแชร์ให้ถึงมาร์ค พิทบูล ด้วยครับ ปฐวีขอท้า,ต่อมา พ.ต.ท.ปฐวี ก๊อบปี้โพสต์ท้าชกไปแชตในห้องส่วนตัวของมาร์ค พิทบูล ขอให้จัดชกมวยการกุศล มาร์ค พิทบูล ตอบกลับว่า มาดิ อย่าโชว์พาว เดี๋ยวจะเดือดร้อน รักศักดิ์ศรีใช่ไหม อยากปกป้องศักดิ์ศรีใช่ไหม ปรากฏว่ามีคนให้ความสนใจเป็นจำนวนมาก มีทั้งผู้สนับสนุนฝ่ายของ พ.ต.ท.ปฐวีและมาร์ค พิทบูล ต้องการดูการชกมวยคู่นี้ ปรากฏว่าหลังมีการโพสต์ข้อความท้ากันไปมา ทำให้ชาวโซเชียลต่างเข้าไปแสดงความคิดเห็นวิจารณ์ถึงกรณีที่เกิดขึ้นทั้งเห็นด้วยและไม่เห็นด้วย โดยบางคนเห็นว่าตำรวจไม่น่าไปท้าตีท้าต่อยกับชาวบ้าน เมื่อผิดต้องว่าไปตามกฎหมาย,ความคืบหน้าเมื่อเวลา 21.00 น. วันที่ 16 พ.ค. พ.ต.ท.ปฐวี ก้อนวิมล รอง ผกก.ป.สภ.หนองวัวซอ เปิดเผยว่า ก่อนจะโพสต์ท้าชกสาเหตุมาจากมาร์ค พิทบูล ไลฟ์ในเฟซบุ๊กเชิญชวนให้ประชาชนมาตีตำรวจที่ตั้งด่านตรวจ ตนมีความรู้สึกว่าเป็นไปไม่ได้อยู่แล้ว ถึงมาร์ค พิทบูล อยากตีตำรวจก็ทำไม่ได้ เพราะตำรวจต้องปฏิบัติหน้าที่ แต่ถ้าอยากต่อยกัน ตนมีความเห็นว่าน่าจะจัดเป็นกีฬา มีกติกาเป็นสากล จัดให้เป็นมวยการกุศลไปเลยเป็นแนวคิดสร้างสรรค์ดีกว่าจะพาชาวบ้านไปตีตำรวจที่ปฏิบัติหน้าที่,พ.ต.ท.ปฐวีเปิดเผยอีกว่า ส่วนตัวไม่ได้มีสาเหตุโกรธกันมาก่อน ตนเป็นแฟนคลับของมาร์ค พิทบูลอยู่แล้ว แชตไลน์สอบถามที่มาที่ไปของเรื่องราวดังกล่าว มาร์ค พิทบูลบอกว่าเรื่องที่โพสต์นานมาแล้ว เกี่ยวกับตำรวจมีพฤติกรรมไม่ดี ส่วนเรื่องจะชกต่อยกันเป็นเรื่องสร้างสรรค์ตนจะทำ แต่ถ้าทำให้องค์กรเสียหาย ตนเลิกไม่ทำดีกว่า โดยเฉพาะตำรวจหลังจากโพสต์แล้วเป็นข่าวออกมา ผู้บังคับบัญชาแสดงความเป็นห่วงเพราะไปโพสต์เกี่ยวกับการแต่งเครื่องแบบขึ้นชกมวยบนเวที เท่าที่คุยกับทางโปรโมเตอร์อยากมาจัดมวยให้ หากชกกันจริงอยากจะจัดขึ้นที่เวทีมวยลุมพินี รายได้สมทบเข้าการกุศล หรือจะนำมาพัฒนาสนามยิงปืนให้กับตำรวจ สภ.หนองวัวซอ เรื่องแพ้หรือชนะคงไม่สำคัญ,ด้าน พล.ต.ต.พีระพงศ์ วงษ์สมาน ผบก.ภ.จ.อุดรธานี กล่าวว่า รับทราบเรื่องดังกล่าวแล้ว แต่ยังไม่รู้รายละเอียดว่าใครเป็นคนท้าทายกันก่อน มีอะไรเกี่ยวข้องมากกว่านี้หรือไม่ การท้าท้ายกันลักษณะนี้ยังไม่มีความผิดทางวินัย อีกทั้งเหตุการณ์ท้าทายกันยังไม่ได้เกิดขึ้น แต่ไม่เหมาะสม ขณะนี้สั่งให้ พ.ต.อ.วิษณุ จันทร์ปุ่ม ผกก.สภ.หนองวัวซอ ไปว่ากล่าวตักเตือนผู้ใต้บังคับบัญชาแล้ว ส่วนตัวมีความเห็นว่า ชกชนะก็เหมือนแพ้ ชกแพ้ก็ยิ่งแพ้มากขึ้น แล้วจะทำไปทำไม,ขณะที่มาร์ค พิทบูล โพสต์ในเฟซบุ๊กข้อความว่า คุณท้าถูกคนแล้วไอ้น้อง ผมยินดีรับคำท้าครับ เช้านี้ตื่นขึ้นมาได้รับข้อความส่วนตัวจากนายตำรวจคนหนึ่งส่งข้อความมาท้าผมชก และโพสต์ประกาศลงบน Facebook ส่วนตัวด้วย โดยจะสวมเครื่องแบบด้วย เมื่อหาญกล้าถึงขนาดนี้ ผมก็คงจะไม่ปล่อยให้โอกาสทองนี้หลุดมือ โอกาสที่ประชาชนธรรมดาอย่างผมจะชกกับตำรวจสวมเครื่องแบบเต็มยศ มันคงไม่ได้เกิดขึ้นง่ายๆ และถ้าผมไม่รับคำท้าก็คงจะโดนดูถูกเหยียดหยามจากประชาชนที่ได้เห็นโพสต์นี้เป็นแน่ แต่เพื่อเป็นการให้เกียรติแก่เครื่องแบบที่คุณสวมอยู่ ผมจะไม่ใช้เท้าในการต่อสู้ จะใช้เพียงหมัดเท่านั้น แต่สำหรับคุณผมให้ใช้อาวุธได้ทุกชนิด และในฐานะที่ผมน่าจะอายุมากกว่าคุณอย่างน้อย 10 ปี ผมหวังเพียงแค่ว่า ผมคงไม่ต้องแบกน้ำหนักตัวมากจนเกินไป หรือหาตัวแทนมาที่มีอายุเท่ากัน เรียน พล.ต.อ.จักรทิพย์ ชัยจินดา ผบ.ตร. โปรดช่วยดำเนินการให้ตามประสงค์ด้วย,สำหรับ พ.ต.ท.ปฐวี ก้อนวิมล รอง ผกก.ป. สภ.หนองวัวซอ เป็น นรต.รุ่น 58 ชื่อเล่นว่า โก้ จากบุคลิกส่วนตัว และลักษณะวิธีการทำงานจริงจัง ได้รับฉายาจากสื่อมวลชนใน จ.อุดรธานี ว่า แรมโก้ ล้อเลียนจาก แรมโบ้ ก่อนหน้านี้ตำแหน่ง สวป.สภ.เมืองอุดรธานี เป็นผู้จัดโปรแกรมและควบคุมการฝึกยุทธวิธีแบบเข้มข้น จนเป็นที่พูดกันมากในหมู่ตำรวจสูงอายุเข้ามาอบรมว่า ฝึกหนักเกินไป กระทั่งมารับตำแหน่งรอง ผกก.ป.สภ.หนองวัวซอ ผู้บังคับบัญชาไว้ใจให้ไปช่วยคลี่คลายคดีสำคัญมาแล้วหลายคดี
รองโก้ เดือดใส่เครื่องแบบท้าชก มาร์ค พิทบูล พร้อมประสานโปรโมเตอร์จัดแมตช์พิเศษเพื่อการกุศล หลังคู่กรณีไลฟ์สดเชิญชวนชาวบ้านตีตำรวจที่ตั้งด่านตรวจ
รองโก้,มาร์ค พิทบูล,ปฐวี ก้อนวิมล,ท้าชก,ข่าวหน้า1,ข่าวทั่วไป